ansøgning+til+lokaludvalg

//Dette er et eksempel på en ansøgning om midler til et projekt i lokalafdeling af KBHFF. Ansøgningen kan bruges som inspiration til andre ansøgninger om midler til KBHFF-lokalafdelinger.//


 * Projektbeskrivelse: Æblepresse til Vanløse**

I Vanløse har der de sidste to år været stor interesse for netværket ”Vanløse deler frugten”. Her samler vanløseborgere frugt, primært æbler, i de haver, hvor der er overskudsfrugt. En anden god udnyttelse af æbler, der ikke bliver spist, er at lave friskpresset æblemost.

Foreningen søger derfor om midler til indkøb af æblekværn og æblepresse. Æblepressen vil kunne udlånes gratis til vanløseborgere. Det vil være muligt at låne udstyret, når der i forvejen er åbent for afhentning af grønsager.

Udstyret vil også kunne bruges til fejring af ”Æblets dag”. Når foreningen er mere veletableret, er der ønsker om at lave events i bydelen.

Der er ligeledes etableret kontakt til skolehaverne i København for evt. udveksling af overskudsfrugt.


 * Økonomi**


 * Æblekværn med rustfri tragt || 3150,- kr.  ||
 * Æblepresse 18 l || 1950,- kr.  ||
 * I alt ||  5100,- kr.  ||